विष्णुवर्धन

विष्णुवर्धन (शासनकाल 1108–1152 ई॰) होयसल साम्राज्य के राजा थे। यह क्षेत्र वर्तमान में भारतीय राज्य कर्नाटक में स्थित है। उन्होंने होयसल की गद्दी सन् 1108 में उनके बड़े भाई वीर बल्लाल प्रथम के निधन के बाद सम्भाली। वो शुरूआत में जैन धर्म का पालन करते थे और उन्हें बिट्टी देव के नाम से पुकारा जाता था। वो हिन्दू दार्शनिक रामानुज के प्रभाव में आपकर हिन्दू वैष्णव बन गये, साथ ही अपना नाम "विष्णुवर्धन" रख लिया। उनकी रानी शंथाला फिर भी जैन ही रहीं। यह जैन धर्म से हिन्दू में परिवर्तन का काल था। विष्णुवर्धन ने दक्षिण भारत में स्वतंत्र होयसल साम्राज्य की नींव डाली थी। इसके लिए उन्होंने अपने अधिराजों पश्चिमी चालुक्य राजा विक्रमादित्य षष्टम और दक्षिण में चोल साम्राज्य के विरुद्ध युद्ध किये।उन्होंने तलकाड़ की लड़ाई में चोलों के आधिपत्य से गंगावाड़ी प्रांत (आधुनिक दक्षिणी कर्नाटक) के कुछ हिस्सों और नोलंबावदी के कुछ हिस्सों को पुनः प्राप्त किया। इतिहासकार कोलोहो के अनुसार, होयसलों को विष्णुवर्धन के प्रयासों के कारण एक राज्य की गरिमा प्राप्त हुई, जिनका शासन "शानदार" सैन्य अभियानों से भरा हुआ था।Coelho in Kamath (1980), p.124 इतिहासकारों सेन, चोपड़ा और शास्त्री के अनुसार, विष्णुवर्धन एक "महान सैनिक" और "महत्वाकांक्षी सम्राट" थे।Sen (1996), p.386
सन्दर्भ
उद्धरण

स्रोत













श्रेणी:११५२ में निधन
श्रेणी:होयसला के राजा